રૃંઢનાથ મહાદેવ મંદિરના મહાત્મ્ય પર એક નજર કરીએ તો, અંદાજે ૭૦૦ વર્ષ પહેલા અહીં મગદલ્લા ગામમાં તાપી કિનારે સ્વયંભૂ શિવલિંગ પ્રગટયું હતું. શિવલિંગનો આકાર એકમુખી રુદ્રાક્ષ જેવો હોય તે રૃદ્રનાથ તરીકે ઓળખાયો હતો. બાદમાં સમયના પ્રવાહ સાથે રૃંઢનાથ મહાદેવ તરીકેની ઓળખ મળી હતી. ઉપરાંત, વાસ્તુશાસ્ત્રના નિયમો મુજબ સ્વયંભૂ શિવલિંગ છે. વાસ્તુશાસ્ત્ર મુજબ જે પ્લોટ ઉત્તર તરફ લાંબો હોય અને દક્ષિણ તરફ મકાન સહિતના વજન હોય તે ઉત્તમ ગણાય. વળી ઉત્તર તરફથી આવતું પાણી દક્ષિણ તરફ વહે તે અતિઉત્તમ માનવામાં આવે છે. સુરતની પ્રગતિ પણ તાપીના આ દક્ષિણી વહેણને જ આભારી છે. પૂજારી દિનેશ ભારતી ગોસ્વામીએ જણાવ્યું હતું કે, મંદિરનું બાંધકામ અસલ પેશ્વા ગવર્નમેન્ટ હસ્તક બંધાયું હોવાનો અંદાજ છે. અહીં ૨૫૦થી ૩૦૦ વર્ષ જૂની વણઝારી વાવ આવેલી છે. જેમાં આજે પણ ઠંડું મીઠું પાણી છે. રૃંઢનાથ મહાદેવ ઉપરથી જ મગદલ્લા ગામના એક ભાગનું નામ રૃંઢગામ પડયું હોવાની પણ માનતા છે.